Diari Oficial de la Generalitat Valenciana


Sumari del DOGV 3866, del 27-10-2000 (2000/8577)

DECRET 154/2000, de 17 d'octubre, del Govern Valencià, pel qual s'accepta la cessió gratuïta de la propietat de l'immoble de 1.381 m² de superfície, situat a Novelda, avinguda Constitució, destinat a la construcció d'un Palau de Justícia, realitzada per l'ajuntament d'aquest municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3866

Data del DOGV
:   27-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8577


Data del document
:   17-10-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Novelda
    * cultura regional
    * propietat immobiliària

DECRET 154/2000, de 17 d'octubre, del Govern Valencià, pel qual s'accepta la cessió gratuïta de la propietat de l'immoble de 1.381 m² de superfície, situat a Novelda, avinguda Constitució, destinat a la construcció d'un Palau de Justícia, realitzada per l'ajuntament d'aquest municipi. [2000/8577]
  
L'Ajuntament de Novelda, en sessió plenària realitzada el dia 30 de desembre de 1999, acordà la cessió gratuïta a la Generalitat Valenciana de l'immoble de la seua propietat, de 1.381 m2 de superfície, situat en l'avinguda Constitució, d'aquesta població.
  
A proposta de la Conselleria de Justícia i Administracions Públiques, s'iniciaren els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar l'immoble a la construcció d'un Palau de Justícia.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació, i amb la deliberació prèvia del Govern Valencià, en la reunió del dia 17 d'octubre de 2000,
  
DECRETE
  
Article 1
  
Acceptar la cessió gratuïta de la propietat realitzada per l'Ajuntament de Novelda de l'immoble de 1.381 m² de superfície, situat en l'avinguda Constitució d'aquesta població que confronta: nord, avinguda de la Constitució; sud, carrer Verge del Remei; est, carrer Alfons XII, i oest, parcel·la 8.
  
Consta inscrita en el Registre de la Propietat de Novelda al tom 1556, llibre 584, foli 96, finca 38.976, inscripció 1a.
  
Referència cadastral: 58566.
  
Article 2
  
La cessió gratuïta realitzada per l'Ajuntament de Novelda s'efectua amb la condició de destinar l'immoble a la construcció d'un Palau de Justícia.
  
Article 3
  
Elevar a escriptura pública la cessió i acceptació de l'immoble, totes les despeses d'aquesta seran a càrrec de la Generalitat Valenciana.
  
Article 4
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 17 d'octubre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET